钦定古今图书集成/明伦汇编/皇极典/第266卷 > 乞差官看详封事札子 朱熹 > 小旻六章
## 钦定古今图书集成/明伦汇编/皇极典/第266卷 > 乞差官看详封事札子 朱熹 > 小旻六章

〈朱注〉大夫以王惑于邪谋，不能断以从善而作《诗》。

“旻天疾威，敷于下土。谋犹回遹，何日斯沮？谋臧不从，
不臧覆用。我视谋犹，亦孔之卭！”〈赋也〉
潝潝訿訿，亦孔之哀。谋之其臧，则具是违。谋之不臧，
则具是依。我视谋犹，伊于胡底？〈赋也〉

我龟既厌，不我告犹。谋夫孔多，是用不集。发言盈庭，
谁敢执其咎？“如匪行迈”谋，是用不得于道。〈赋也〉
哀哉为犹！匪先民是程，匪大犹是经。维迩言是听，维
迩言是争。如彼筑室于道谋，是用不溃于成。〈赋也〉
国虽靡止，或圣或否。民虽靡膴，或哲或谋。或肃或艾。
如彼流泉，无沦胥以败。〈赋也〉

不敢暴虎，不敢冯河。人知其一，莫知其他。战战兢兢，
如临深渊，如履薄冰。〈赋也〉